Universitetet i Oslo

Institutt for kulturstudier og orientalske språk

P.b.1010 Blindern

0315 Oslo

**HEB2110 (hebraisk 3+4) sommeren eller høsten 2017**

**INFORMASJON OM STUDIEOPPHOLD**

**I ISRAEL**

Som en del av emnet HEB2110 (hebraisk 3+4) inngår et obligatorisk 3-4 måneders opphold i Israel i høstsemesteret eller sommerspråkkurs. Studentene følger spesifiserte språkkurs i skrifthebraisk og talemål i Israel. Målet for språkkursene ute er økte ferdigheter i skriftlig og muntlig hebraisk - både tekstforståelse, skriveferdigheter og enkel dagligtale. Oppholdet er en integrert del av emnet.

Før du kan gå opp til eksamen om våren, må du kunne dokumentere regelmessig deltakelse i det obligatoriske språkkurset ute, og ha avlagt en avsluttende eksamen arrangert av det aktuelle lærestedet. **Bekreftet rett kopi av vitnemål fra utlandet** leveres instituttet innen studiestart i vårsemesteret, ev. kan originalt vitnemål fremvises for studiekonsulenten.

NB! **Semesteravgift ved Universitetet i Oslo må også betales** det semesteret man studerer i Israel.

Sommeren/høsten 2017 kan studentene velge mellom **følgende studiesteder** (vær oppmerksom på at en del universiteter har et karakterkrav for å komme inn):

1. **The Hebrew University of Jerusalem, Rothberg International School**

**Alternativ 1:** Høstsemesteret

Du som ønsker å studere i Jerusalem i høstsemesteret må selv finne fram til hva som kreves og hvilke kurs som er aktuelle å ta.

Nettsider: <http://overseas.huji.ac.il/>

**Søknadsfrist for høstsemesteret:** 18. september 2017.

**Studieperiode:** Ca. 15. oktober til 2. januar.

**Alternativ 2:** To sommerspråkkurs i Jerusalem (Jerusalem Ulpan + Summer Ulpan) + semesteroppgave v/UiO (se nedenfor).

Nettsider: <http://overseas.huji.ac.il/hebrewsummer>

Du må ta begge disse to kursene.

**Søknadsfrist: 26. mai (og 7. juli) 2017**

**Studieperiode: 26. juni – 31. juli + 07.august – 27. september 2017**

1. **Tel Aviv University (Hebrew Program)**

Sommerkurs (ulpan). Nettside: <http://international.tau.ac.il/Hebrew_program_ulpan>

**Søknadsfrist: 15. april**

**Studieperiode: 30. juli – 17. september 2017**

Kurset kan muligens kombineres med et semesters studier i Tel Aviv.

1. **University of Haifa, The Department of Overseas Studies** (nettsider: <http://www.haifa.ac.il/index.php/en/>)

**Alternativ 1:** Høstsemesteret. Kurs i Haifa – International School (<http://overseas.haifa.ac.il/>)

**Søknadsfrist: 15. april**

**Studieperiode: 13. oktober 2017 – 7. januar 2018**

**Alternativ 2: Sommerspråkkurs i Haifa + semesteroppgave v/UiO:**

Du følger **begge** sommerspråkkursene (sommerulpan) v/International School (Session I + Session II).

**Søknadsfrist: 1. mai (session I); 15. mai (session II) (sjekk datoene!)**

**Studieperiode: 3. juli–27. juli, 31. juli–24. august 2017**

**Obligatorisk semesteroppgave:** Alle som velger «alternativ 2», det vil si 2 sommerspråkkurs i Jerusalem eller Haifa, skriver en semesteroppgave på 10 sider à 2300 tegn (mellomrom ikke medregnet), som leveres i Fronter ved UiO innen fristen angitt på semestersiden. Semesteroppgaven skriver du i Israel måneden etter sommerspråkkurset. Den vurderes med *Godkjent*/*Ikke godkjent,* samt tilbakemelding fra lærerne på emnet. Studenter som oppnår *Ikke godkjent* får anledning til å forbedre besvarelsen og levere den på nytt innen angitt frist. (Alle detaljer knyttet til semesteroppgaven finner du på emnesiden fra ca. 1. juni.)

NB! Fra og med høstsemesteret 2011 kreves det obligatorisk deltakelse i undervisningen (dvs. minst 80% oppmøte).

**SØKNAD**

Studentene må sende søknad til instituttet om deltagelse på oppholdet i Israel.

**Bruk eget søknadsskjema (prøver nettskjema, invitasjon kommer i så fall snart!)**

 Søknaden sendes til studiekonsulent for hebraisk, Ellen Hellebostad Toft, Pb 1010 Blindern, 0315 Oslo, eller leveres på ekspedisjonskontoret til IKOS (kl. 12.30-15) 4. etasje P.A. Munchs hus. ***Frist:* innen 7. april 2017**.

 Du vil da få tilsendt et nettskjema for **Egenerklæring vedrørende studieopphold i utlandet i regi av IKOS.**

 Dette opplysningsskjemaet kreves for at instituttet skal kunne registrere deg som utvekslingsperson studentsystemet – noe vi er pålagt av sikkerhetsgrunner. **Alle får tilsendt opplysningsskjemaet fra IKOS så snart studiekonsulenten har mottatt søknadsskjema, med angivelse av sted og periode for oppholdet** (fra/til-dato og antall timer per uke, totalt antall timer, og skolepengebeløp, altså ikke inkludert utflukter, helseforsikring og annet).

Dette skal fra og med 2015 være tilstrekkelig for at Lånekassen skal registrere dere som utvekslingsstudenter. (Imidlertid blir noen likevel spurt om å sende anbefalingsbrev til Lånekassen før man får støtte til reise og skolepenger. Da får dere dette av instituttet etter å ha fylt ut opplysningsskjemaet. Dette brevet blir sendt til student-e-postadressen, og du sender selv brevet som vedlegg til lånesøknaden din.)

NB! Det forutsettes at studenten har avlagt og bestått eksamen i emnet HEB1120 før semesterstart.

**REISESTØTTE (Lånekassen)**

Støtte til oppholdet dekkes av Lånekassen etter gjeldende regler, se <http://www.lanekassen.no/nb-NO/Stipend-og-lan/Utland/Delstudier/Hvor-mye/>

Støtte til utdanning i utlandet gis normalt i tre hoveddeler:

1. **Basisstøtte (2017)** 103 950 kroner i stipend og lån per år

2. **Reisetillegg** Reisetillegg gis til 1 reise tur-retur fra Norge til studiestedet ved opphold på under seks måneder (og til 2 reiser tur-retur ved opphold på seks måneder eller mer). Reisetillegget blir gitt som 70% stipend og 30% lån

3. **Skolepengestøtte** Skolepengestøtten er stipend og lån til hel eller delvis dekning av skolepenger/kursavgift. Maks skolepengestøtte per semester er 63 080 kr. Skolepengene blir gitt som 70% stipend og 30% lån, se Lånekassens nettsider.

Slik søker du: Bruk nettsøknaden. Det er enkelt og trygt, og du får svar raskere. **http://www.lanekassen.no**

Ev. vedlegg til søknaden ettersendes Lånekassen. Tidspunkt: Nettsøknaden åpner i mai. Søker du innen utgangen av mai, vil dette vanligvis være ferdig registrert i midten av juni.

NB! Husk å spare på alle kvitteringer relatert til undervisningen i Israel. Lånekassen foretar stikkprøver.

**FORSIKRING**

Lånekassen sender melding til *Folketrygdkontoret for utenlandssaker* (<http://www.nav.no/>) om utenlandsopphold for de som tildeles lån og stipend fra Lånekassen. De som ikke er låneberettiget, eller ikke søker støtte gjennom Lånekassen, må selv melde fra til Folketrygdkontoret. Forsikringen gjennom Folketrygdkontoret gjelder kun ved sykdom. De som ønsker tilleggsforsikring, kan for eksempel benytte gunstige forsikringsordninger gjennom kortselskap eller medlemskap i ANSA (http://www.ansa.no). Studentene må kunne dokumentere at de har sykeforsikring.

**VISUM**

Ved innreise til og utreise fra Israel må reisende regne med lengre utspørring fra israelske sikkerhetsmyndigheter om oppholdet i Israel. Gjennomsøking av bagasje er vanlig. Erfaringsmessig har reisende som har besøkt Det palestinske området, blitt utsatt for enda mer utførlige utspørringer fra israelske sikkerhetsmyndigheter.

**Tidligere har forhåndsvisum ikke vært nødvendig for norske borgere. Norske borgere får visum gratis ved innreise til Israel, men sjekk siste oppdatering omkring dette med ambassaden**.

Israel har fredsavtaler med Egypt og Jordan og det er mulig å reise til Israel fra disse landene. Det er ikke mulig å reise til Israel fra Syria eller Libanon. Reisende som har fått innreise til Israel kan bevege seg relativt fritt på Vestbredden, **når sikkerhetssituasjonen tillater det**. Innreise til Gazastripen krever særskilt koordinering med israelske myndigheter. Universitetet i Haifa tillater imidlertid ikke sine studenter å reise til verken Vestbredden eller Gaza. **Se for øvrig UD sine reiseråd.**

Det er viktig å oppbevare registreringsskjemaet som fylles ut ved innreise. Et stempel i passet fra Israel kan gjøre det vanskelig å få innreise til mange arabiske land, men det er **mulig å be om å få stempel på registreringsskjemaet og ikke i passet**.

Se nyttig informasjon på **UDs landsider**: <http://www.norway.org.il/norsk/israel/>

Studentene må registrere seg ved Den norske ambassaden ved ankomst. Se kontaktinformasjon til ambassaden i lenken ovenfor.

Når det gjelder videre oppholdstillatelse må studentene selv ordne dette. Israels ambassade i Oslo har følgende nettadresse: <http://oslo.mfa.gov.il>

**REISEMÅTE**

Studentene sørger selv for reise tur/retur Israel. Bestill i god tid. Det kan være viktig å undersøke priser flere steder.

Israel krever at pass er gyldig i 6 måneder etter planlagt utreisedato. Reisende med enveisbilett vil kunne bli avvist av flyselskapet eller av israelske immigrasjonsmyndigheter.

**VAKSINER**

Studentene må selv sjekke hvilke vaksiner som er nødvendige/anbefalt. Da noen vaksiner (for eksempel Havrix) skal tas i flere omganger, bør man være ute i god tid. Les nøye informasjonen på Folkehelseinstituttets hjemmeside: <http://www.fhi.no/>

**TRANSPORT FRA/TIL FLYPLASSEN OG LOSJI**

I hovedsak ordner studentene selv transport fra og til flyplassen, men noen hoteller/pensjonater arrangerer henting mot betaling.

**SKOLEPENGER OG REGISTRERING**

I tillegg til brevet fra IKOS, krever Lånekassen i at studentene gir dem nødvendig informasjon fra lærestedet vedr. skolepengene («tuition fee»). Denne skal ikke omfatte helseforsikring, utflukter og annet som ikke er ren undervisning.

Studentene betaler selv skolepengene direkte til lærestedet slik lærestedet oppgir at det skal gjøres. Studentene er selv økonomisk ansvarlige for:

- Reise tur-retur Israel

- Transport til og fra studiestedene

- Lokal transport

- Bøker, papir og annen rekvisita

- Reiseforsikring (inkludert sykeforsikring)

- Reisedokumenter (visum osv.)

- Skolepenger

- Kost og losji

Studentene må godta reglene og vilkårene ved institusjonene.

**VIKTIG OM VALUTA**

De vanligste vestlige kredittkortene kan benyttes i restauranter, butikker osv. i hele Israel og kan benyttes for uttak av lokal valuta fra minibank.

**VIKTIGE ADRESSER I ISRAEL**

**Royal Norwegian Embassy** 40 Einstein Street Canion Ramat Aviv 13th floor 69101 Tel Aviv Israel

P.O. Box 17575 61175 Tel Aviv Israel Tel: +972 3 744 1490 Fax: +972 3 744 1498 E-mail: emb.telaviv@mfa.no

Opening hours: Monday – Thursday: 08.30 - 16.00 Friday: 08.30 - 15.00

Consular hours 09.00- 12.00

The Embassy is closed on Saturday and Sunday

**Royal Norwegian Consulate General, Tel Aviv** 119 Rothschild Blvd. 65271 Tel Aviv

P O Box 14067 61140 Tel Aviv

Tel : 03-6855092 / 6850584 Fax : 03-6855095 E-mail: management@amina.co.il

**Royal Norwegian Consulate General, Haifa** Migdal Armon 18 Hanevi'im st. 33501 Haifa

P O Box 4388 31043 Haifa

Tel : 04-9116888 Fax : 04-9116866 E-mail: ckg@forumfilm.co.il

**Royal Norwegian Consulate, Eilat** 1153 Los Angeles st Desert House Apt 14 88201 Eilat

P O Box 590 88104 Eilat

Tel: 08-6334277 Fax: 08-6330491 E-mail: jackyprigal@gmail.com

**Adresse til studiestedene i Israel:**

**Se nettstedene til de ulike institusjonene.**

**KONTAKT MED UiO**

Ekspedisjonskontoret, IKOS: Tlf. 22 85 59 43, e-post [henvendelser@ikos.uio.no](mailto:henvendelser@ikos.uio.no)

Studiekonsulent for Midtøsten-studier: Ellen Hellebostad Toft , tlf. 22 85 43 79, [e.h.toft@ikos.uio.no](mailto:e.h.toft@ikos.uio.no)

Emneansvarlig: Espen Arnesen, e-post: [k.e.arnesen@ikos.uio.no](mailto:k.e.arnesen@ikos.uio.no)

**UiOs vaktsentral (24 t nødnummer): +47 22 85 66 66**